มาร์เวลส่งฮีโร่ต้าน การข่มเหงรังแก ในการ์ตูนปีหน้า
มาร์เวลคอมิกส์ส่งตัวละครฮีโร่กลุ่ม อเวนเจอร์ ลงในการ์ตูนต่อต้านการข่มเหงรังแกหรือ bullying ด้วยการปลอบโยนผู้ถูกรังแกและสร้างความเห็นอกเห็นใจ หวังทำให้การข่มเหงรังแกหมดไป2 พ.ย. 2557 ค่ายการ์ตูนชื่อดังมาร์เวลคอมิกส์มีแผนการออกวางแผงหนังสือการ์ตูนต่อต้านการข่มเหงรังแก หรือ bullying โดยใช้ตัวละครจากกลุ่มฮีโร่ อเวนเจอร์ ในชื่อ Avengers: No More Bullying #1 ภายในเดือน ม.ค. ปีหน้า โดยมีตัวละครเช่นกัปตันอเมริกา กัปตันมาร์เวล ฮัลค์ ไอรอนแมน และแบล็กวิโดว์ พวกเขาระบุว่าฮีโร่เหล่านี้เป็นผู้ที่ยืนหยัดต่อสู้เพื่อคนที่ไม่สามารถต่อสู้ด้วยตัวเองได้เสมอมา และพวกเขาจะออกผจญภัยเพื่อทำให้การข่มเหงรังแกหมดไปจากที่ก่อนหน้านี้มาร์เวลประสบความสำเร็จจากภาพปกต่อต้านการข่มเหงรังแกบนหนังสือการ์ตูนของมาร์เวลในช่วงเดือน ต.ค. ที่ผ่านมาซึ่งถือเป็นเดือนแห่งการป้องกันการข่มเหงรังแกประจำชาติสหรัฐฯ ยกตัวอย่างเช่นปกการ์ตูนเรื่องฮัลค์ซึ่งเป็นภาพของตัวเอกกำลังปลอบใจเด็กที่ถูกหัวเราะเยาะเพราะตัวเล็กอยู่ข้างสนามอเมริกันฟุตบอล หรือเรื่องกัปตันอเมริกาที่ตัวเอกของเรื่องเข้าหยุดการใช้กำลังอยู่ฝ่ายเดียวของเด็กในโรงเรียนสำหรับซีรีส์ที่จะออกในเดือน ม.ค. มาร์เวลคอมิกส์ได้ร่วมมือกับองค์กร STOMP Out Bullying ซึ่งเป็นองค์กรป้องกันไม่ให้มีการข่มเหงรังแกรวมถึงการรังแกผ่านอินเทอร์เน็ตในเด็กและวัยรุ่น วิธีการของ STOMP เน้นการป้องกันปัญหาและการให้การศึกษาซึ่งมาร์เวลได้แสดงให้เห็นความพยายามในด้านนี้โดยการนำเสนอภาพฮีโร่ที่มีบทบาทส่งเสริมแทนบทบาทที่ใช้ความรุนแรงแอ็กเซล อลอนโซ หัวหน้าบรรณาธิการของมาร์เวลกล่าวว่าเรื่องในการ์ตูนมาร์เวลมักจะเน้นการต่อสู้ไม่รู้จบระหว่างความดีกับความชั่ว ซึ่งมีซูเปอร์ฮีโร่ผู้ยิ่งใหญ่จำนวนมากที่ต้องเผชิญกับการข่มเหงรังแกและสามารถฝ่าฟันจนอยู่เหนือมันได้การฝ่าฟันจนอยู่เหนือการถูกข่มเหงรังแกได้ปรากฏในภาพปก Avengers: No More Bullying ซึ่งวาดโดยปาสคาล แคมเปียน แสดงให้เห็นฮีโร่ซึ่งไม่ได้ต่อต้านการข่มเหงรังแกด้วยการใช้กำลังแต่ใช้วิธีการปลอบใจคนที่ถูกรังแก ซึ่งนิตยสารเยสแม็กกาซีนระบุว่า นี่คืออาวุธประสิทธิภาพสูงซึ่งใช้เผชิญหน้ากับวิกฤติการข่มเหงรังแก นั่นคือความรู้สึกเห็นอกเห็นใจซึ่งปรากฏตามหน้าปกการ์ตูนฉบับเดือน ต.ค. ด้วยThe Avengers Join Guardians of the Galaxy and Other Marvel Heroes to Make Bullying History Yes Magazine 30-10-2014
มาร์เวลคอมิกส์ส่งตัวละครฮีโร่กลุ่ม อเวนเจอร์ ลงในการ์ตูนต่อต้านการข่มเหงรังแกหรือ bullying ด้วยการปลอบโยนผู้ถูกรังแกและสร้างความเห็นอกเห็นใจ หวังทำให้การข่มเหงรังแกหมดไป 2 พ.ย. 2557
bullying,การข่มเหง,การ์ตูน,มาร์เวลคอมิกส์,สหรัฐอเมริกา,อเวนเจอร์